U skladu s člancima 6.,7. i 13. Uredbe 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju van snage Direktive 95/46/EZ (Opća uredba o zaštiti podataka) i sa Zakonom o provedbi Opće uredbe o zaštiti podataka („Narodne novine“, broj 42/18), Hrvatski Crveni križ kao voditelj obrade daje

**OBAVIJEST O DAVANJU PRIVOLE**

Hrvatski Crveni križ objavio je Javni poziv na mrežnim stranicama Hrvatskog Crvenog križa za podnošenje zahtjeva za dodjelu jednokratne novčane pomoći prikupljenih temeljem donatorskih sredstava osobama koje ostvaruju jedan od predviđenih socijalnih kriterija, a čije su nekretnine stradale u potresu 22.3.2020. i naknadnim potresima na području Grada Zagreba, Zagrebačke županije i Krapinsko-zagorske županije.

Ispunjavanjem i predajom zahtjeva za dodjelu jednokratne pomoći smatra se da ispitanik slobodno i dobrovoljno daje privolu Hrvatskom Crvenom križu, Ulica Crvenog križa 14/I, Zagreb kao voditelju obrade, da prikuplja i obrađuje osobne podatke ispitanika u svrhu dodjele novčane potpore ispitaniku i njegovu kućanstvu.

**Osobni podaci koji se prikupljaju u prethodno navedenu svrhu nužni su za utvrđivanje udovoljava li ispitanik propisanim uvjetima za dodjelu pomoći, a sadrže osobne podatke koji su potrebni za identifikaciju ispitanika (ime, prezime, OIB, broj identifikacijskog dokumenta, adresa prebivališta/boravišta, datum i mjesto rođenja, kontakt podaci). Budući da se jednokratna pomoć dodjeljuje temeljem ostvarenog socijalnog kriterija, prikupljaju se i osobni podaci koji se odnose na socijalni status ispitanika (imovinsko stanje, obiteljsko i bračno stanje) u opsegu koji je potreban kako bi se utvrdio propisani socijalni status i postupilo po zahtjevu ispitanika.**

**Osobni podaci mogu biti dijeljeni s drugim društvima Crvenog križa i nadležnim državnim tijelima sukladno pozitivnim propisima ili nalogu državnog tijela.** Bez prethodne suglasnosti, osobni podaci neće biti dijeljeni s trećim osobama niti će se prenositi trećoj zemlji ili međunarodnoj organizaciji.

Osobni podaci čuvaju se za vrijeme potrebno za postizanje odgovarajuće svrhe, a najdulje 11 godina sukladno članku 18. Zakona o financijskom poslovanju i računovodstvu neprofitnih organizacija (Narodne novine, broj: 121/14).

Hrvatski Crveni križ s osobnim podacima postupati će uz primjenu odgovarajućih fizičkih i tehničko-sigurnosnih mjera zaštite osobnih podataka od neovlaštenog pristupa, zlouporabe, otkrivanja, gubitka ili uništenja. Obradi osobnih podataka u navedene svrhe ispitanik se može usprotiviti u svako doba i opozvati danu privolu. Opoziv privole ne utječe na zakonitost obrade poduzete prije opoziva. Ukoliko i kada se zaprimi zahtjev za brisanjem podataka, zahtjev za ograničenjem obrade osobnih podataka, odnosno bilo koji sličan prigovor, voditelj obrade će postupiti prema istom, te će pohrana osobnih podataka u određenom roku biti jedini način njihove obrade prije njihova trajnog brisanja. Navedena prava mogu ostvariti slanjem pismenog zahtjeva na sluzbenik-za-zop@hck.hr. Prigovor na obradu osobnih podataka mogu uputiti i nadležnom tijelu - Agenciji za zaštitu osobnih podataka.

U skladu s člankom 6. i člankom 7. Uredbe 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju van snage Direktive 95/46/EZ (Opća uredba o zaštiti podataka)

ja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(čitko upisati ime i prezime, OIB)

Hrvatskom Crvenom križu kao voditelju obrade osobnih podataka dajem sljedeću;

**PRIVOLU ZA OBRADU OSOBNIH PODATAKA**

i to za sljedeće kategorije podataka *(zaokružiti kategoriju za koju se daje privola)* :

1. Ime i prezime
2. Adresa prebivališta/boravišta
3. Mjesto i datum rođenja
4. OIB
5. Broj identifikacijskog dokumenta (osobna, putovnica, rodni list)
6. Kontakt podaci (broj telefona/mobitela, e-mail)
7. Broj tekućeg računa
8. Podatci o vlasništvu kuće/stana/statusu zaštićenog najmoprimca i uporabljivosti nekretnine
9. Podatci o vlasništvu druge useljive nekretnine na području 50 km od mjesta prebivališta/boravišta
10. Podatci o obiteljskom i bračnom stanju
11. Podatak o broju članova kućanstva
12. Podatak o broju djece i/ili uzdržavanih osoba
13. Podatci o radnopravnom statusu i/ili školovanju
14. Podatci o vrsti i iznosu primanja
15. Podatci o korištenju socijalnih prava i/ili usluga
16. Podatak o statusu žrtve obiteljskog nasilja
17. Sve prethodno navedeno

u svrhu ostvarivanja prava na jednokratnu novčanu pomoć osobama koje ostvaruju jedan od predviđenih socijalnih kriterija, a čije su nekretnine stradale u potresu 22.3.2020. i naknadnim potresima na području Grada Zagreba, Zagrebačke županije i Krapinsko-zagorske županije.

Potvrđujem da sam upoznat/a:

* Sa svojim pravom na pristup informacijama vezanim uz postupak prikupljanja i obrade gore navedenih osobnih podataka, mogućnošću traženja ispravka netočnih osobnih podataka, mogućnošću dopune nepotpunih osobnih podataka, pravom na prenosivost podataka, pravom na brisanje te pravom na povlačenje privole
* S rokovima čuvanja dokumentacije
* S mogućnošću podnošenja prigovora voditelju obrade i nadzornom tijelu

U \_\_\_\_\_\_\_\_\_\_\_\_\_\_\_\_\_\_\_\_ (mjesto), \_\_\_\_\_\_\_\_\_\_\_\_ (datum)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***(potpis ispitanika/ce)***

Ukoliko je ispitanik maloljetna osoba, uz potpis ispitanika, potrebno je navesti i potpis skrbnika/roditelja.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_